อยู่ๆก็เกิดการบวมขึ้นตรงตำแหน่งอวัยวะเพศหญิง ด้านขวาตำแหน่งระหว่าง ขาหนีบกับเนื้อด้านข้าง มันเริ่มบวมเรื่อยๆจนเดิน นั่งหรือถ่างขาไม่ได้ ส่วนตัวตั้งครรภ์อยู่ด้วย 35+6 วีค ค่ะ แบบนี้ทำยังไงได้บ้างค่ะ ทรมานมากค่ะ
สวัสดีค่ะ อาการบวมบริเวณอวัยวะเพศหญิงเป็นก้อนออกมา อาจเกิดจาก-ถุงน้ำของต่อมบาร์โธลิน ซึ่งเป็นต่อมที่เอาไว้สร้างน้ำหล่อลื่นขณะมีเพศสัมพันธ์ หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวดขณะมีเพศสัมพันธ์ คลำได้ก้อน-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-ถุงน้ำบริเวณช่องคลอด-ติ่งเนื้อของช่องคลอด-การติดเชื้อแบคทีเรียจนเกิดฝีหนองแนะนำให้รีบไปพบสูตินรีแพทย์ที่ฝากครรภ์ดูเพื่อตรวจดูว่าเป็นโรคที่อาจจะเป็นอันตรายต่อเด็กในครรภ์ได้หรือไม่ หากปวดมาก มีไข้ ควรรีบไปการดูแลตัวเองเบื้องต้น งดการมีเพศสัมพันธ์ไปก่อน ไม่สวนล้างช่องคลอด ทำความสะอาดอวัยวะเพศภายนอกด้วยน้ำเปล่าสะอาดได้ ยังไม่เอายาอะไรไปทาเอง พยายามหลีกเลี่ยงการเดินมากๆ หรือการนั่งกดทับบริเวณที่ปวด